Әнзинә лә клубта эшләй, гел бергә йөрөгәс эҫенешкәндәрҙер.Күҙенә аҡ- ҡара күренмәй донья ҡыуған Нурзия, клубҡа йөрөй һалып барманы.Тәүҙәрәк Айҙары инәлеп-ялбарып алып барғыланы ҡатынын клубҡа. Матур йырлай Айҙар, хоҙай бирһә бирә бит кешегә моңдо. Нурзияның ғына иҫе китмәне, йырлаймы ире йырламаймы уға барыбер ине. Спектакльдәренә лә иҫе китмәне, бер-ике барҙы ла, һеҙҙең әкиәтегеҙгә ваҡытымды әрәм иткәнсе, ҡоротомдо ҡайнатам, май бешер кәрәк иртәгә баҙарға барыр кәрәк тип теҙҙе. Айҙары ла ҡул һелтәне.